jkorsvik/nowiki_second_scrape_merged huggingface dataset:
Storstrandsnegl

Storstrandsnegl (Littorina littorea) er et bløtdyr og tilhører sneglene i gruppen strandsnegler.  Denne  marine sneglen lever under tidevannssonen på berg og klipper og er vanlig langs hele norskekysten. 


== Utseende ==
Storstrandsnegl er den største av strandsneglene i Norge og kan bli 4 cm lang. Larvestadier frittlevende (pelagisk) i vann og de ånder med gjeller. 
Storstrandsnegl og spiss strandsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. Spiss strandsnegl finnes helst i den øverste halvdelen av fjæra, mens storstrandsnegl foretrekker den nedre halvdelen.


== Levevis ==
Storstrandsnegl lever på 0-70 meters dyp, på steinbunn, vanligvis under tidevannsonen. Ikke på sandbunn. Den tåler ikke en lengre periode i luft, uten å tørke ut. Den har ikke utviklet lunge, slik som noen andre strandsnegler. 


== Mat ==
Storstrandsnegl er regnet som snacks i flere land, blant annet i England og Frankrike.


== Systematisk inndeling ==

bløtdyr (Mollusca)
snegler   (Gastropoda Cuvier, 1797)
Orthogastropoda Ponder & Lindberg, 1996  [delvis: Prosobranchia ]
delgruppe Caenogastropoda Cox, 1960
Orden Sorbeoconcha Ponder & Lindberg, 1997
delgruppe Hypsogastropoda Ponder & Lindberg, 199
delgruppe Littorinimorpha Golikov & Starobogatov, 1975
overfamilie Littorinoidea (Children, 1834)
familie strandsnegler (Littorinidae)
slekt strandsnegler Littorina
Storstrandsnegl (Littorina littorea, Linnaeus, 1758)


== Eksterne lenker ==
(en) storstrandsnegl – oversikt og omtale av artene i WORMS-databasen 
(en) storstrandsnegl i Encyclopedia of Life 
(en) storstrandsnegl i Global Biodiversity Information Facility 
(no) storstrandsnegl hos Artsdatabanken 
(sv) storstrandsnegl hos Dyntaxa 
(en) storstrandsnegl hos ITIS 
(en) storstrandsnegl hos NCBI 
(en) Kategori:Littorina littorea – bilder, video eller lyd på Wikimedia Commons 
(en) Littorina littorea – galleri av bilder, video eller lyd på Wikimedia Commons 
Littorina littorea – detaljert informasjon på Wikispecies 
Strandsnegler - www.miljolare.no
John Sykes

John Sykes (født 29. juli 1959 i Reading i Berkshire) er en britisk heavy metal/hard rock-gitarist som har spilt med Streetfighter, Tygers of Pan Tang, Badlands, Thin Lizzy, Whitesnake, Blue Murder, og som soloartist.
Gitaristene Gary Moore og Michael Schenker var viktige inspirasjonkilder for unge Sykes, som i 1982 skulle bli oppdaget av Phil Lynott, for så å bli en del av soundet til den siste utgaven av Thin Lizzy. Det var Lynott som foreslo at unge Sykes skulle gjøre som han selv, nemlig bytte ut det originale plekterbrettet av plast på sin gitar til et av speil. Dette skulle bli et av Sykes kosmetiske varemerker.
På begynnelsen av 1980-tallet spilte Sykes i bandet Badlands med sin kommende Whitesnake-kollega, bassisten Neil Murray (dette bandet må ikke blandes sammen med eks-Ozzy Osbourne-gitarist Jake E. Lees Badlands). Sykes ble rekruttert til Whitesnake i 1984, da David Coverdale hadde fått råd av sin produsent og platebransje-guru, John Kaldoner om å sparke de daværende gitaristene Micky Moody og Mel Galley, for så å skaffe seg en gitarist av mer virtuost kaliber. Valget falt på John Sykes.
Sykes spilte på Whitesnakes mest sukksessrike album Whitesnake fra 1987, som inneholdt hitsinglene Is This Love? og Here I Go Again, samt Crying in the Rain og Still of the Night. På denne innspillingen benyttet Sykes seg av to Mesa/Boogie Coliseum «heads» (gitar forsterkere) og sin favoritt Gibson Les Paul Custom gitar. Gjennom sitt bidrag på dette albumet rakk Sykes å bli en av de mest innflytelsesrike gitarister på 1980-tallet. 
Sykes rakk aldri å turnere med Whitesnake på 1987-turnéen, da han ikke kom overens med Coverdale, noe som endte med at Sykes forlot bandet. Han ga ut i 1989 albumet Blue Murder, sammen med Carmine Appice på slagverk og Tony Franklin på bassgitar, hvor Sykes også er vokalist. 
Soloartisten John Sykes' låt «Cautionary Warning» ble brukt i animasjonsserien Black Heaven i 1999.
Sykes gjorde en eksklusiv opptreden med keyboardisten Derek Sherinians soloalbum fra 2004 Mythology, der han spilte ved siden av Zakk Wylde på sporet «God of War».
I 2006 fikk han sin egen signatur Gibson Les Paul Custom som var modellert etter hans favorittgitar. Denne gitaren brukte han på hele sin turné med Thin Lizzy i 2007. Turnéen var ment som en hyllest til hans gode venn og mentor, Phil Lynott (1949–1986).


== Diskografi ==
Tygers of Pan Tang

Crazy Nights (1981)
Live At Nottingham Rock City (1981)
Spellbound (1981)Badlands

Badlands demo tape (1982)Thin Lizzy

Thunder and Lightning (1983)
Life (1983)
One Night Only (2000)Whitesnake

Slide It In (U.S. version) (1984)
Whitesnake (1987)Blue Murder

Demo
Blue Murder (1989)
Nothin' But Trouble (1993)
Screaming Blue Murder (1994)Soloalbum

Out of My Tree (1995 – kun i Japan)
Loveland (1997)
Please Don't Leave Me (1999)
20th Century (2000)
Nuclear Cowboy (2003)
Bad Boy Live! (2005)


== Referanser ==


== Eksterne lenker ==
Offisielt nettsted 
(en) John Sykes – kategori av bilder, video eller lyd på Commons 
The Official John Sykes My Space page
Generasjon Hip Hop

Generasjon Hip Hop er en EP utgitt av hiphop-gruppen Pen Jakke i 2001. Pen Jakke ble oppløst samme høst, og dette ble deres siste utgivelse. 


== Sanger ==
«Generasjon Hip Hop» med Jørg-1 (fra Tungtvann), Dane (fra Klovner i kamp), Apollo og Kapabel
«Nulltolleranse»
«Snakket på byen»
«2001: En rimodysse»


== Eksterne lenker ==
(en) Generasjon Hip Hop på MusicBrainz
Lydia Cheromei

Lydia Cheromei (født 15. mai 1977 i Kenya) er en kenyansk  langdistanseløper.  Cheromei vant bronsemedalje på 10 000 meter under junior-VM i friidrett i 1990, og junior-klassen i terrengløp under i VM i 1991.
I 2006 testet hun positivt på Klomifen, og ble med det suspendert fra mai 2005 til mai 2007.Broren hennes Joseph Cheromei driver også med løping.


== Høydepunkter ==


=== Personlige rekorder ===
1500 meter – 4:13.06 min (2000)
3000 meter – 8:29.14 min (2000)
5000 meter – 14:46.72 min (1997)
10 000 meter – 31:41.09 min (1992)
10 kilometer – 31:33 min (2004)
15 kilometer – 47:02 min (2004)
Halvmaraton – 1:09:00 timer (2004)


== Referanser ==


== Eksterne lenker ==
(en) Lydia Cheromei – Olympedia 
(en) Lydia Cheromei – Sports-Reference (OL-resultater – arkivert) 
(en) Lydia Cheromei – World Athletics 
(en) Lydia Cheromei – Track and Field Statistics
Slim Harpo

Slim Harpo (født James Moore 11. januar 1924, død 31. januar 1970) var en amerikansk bluessanger og munnspillspiller.
På slutten av 1930-tallet og på 1940-tallet fremførte han country blues på lokale utesteder som Harmonica Slim. Han akkompagnerte senere sin svoger Lightnin' Slim både i studio og på konsert, før han i 1957 gjorde sine første innspillinger. Han ga ut en serie RnB-singler som ble populære, blant dem «Rainin' In My Heart» fra 1961, som ble et gjennombrudd for Slim i USA.
Rolling Stones ga ut versjoner av Harpos sanger «I'm a King Bee» på deres debutalbum, og «Shake Your Hips» på Exile on Main St. etter hans død i 1972. «Shake Your Hips» dannet grunnlag for første del av ZZ Tops «La Grange» i 1973. Harpo var aldri fulltids musiker og hadde en egen lastebilbedrift. Han døde overraskende av hjerteattakk i 1970, 46 år gammel. 
Like etter hans død ble samlealbumet He Knew the Blues utgitt i februar 1970, som en minneplate med biografi skrevet av Melody Maker.I 1985 ble Harpo posthumt valgt inn i Blues Hall of Fame.


== Referanser ==


== Eksterne lenker ==
(en) Slim Harpo på Discogs 
(en) Slim Harpo på Discogs 
(en) Slim Harpo på MusicBrainz 
(en) Slim Harpo på MusicBrainz 
(en) Slim Harpo på Genius — sangtekster 
(en) Slim Harpo på AllMusic 
(en) Slim Harpo på AllMusic
Merkaba

Merkaba også stavet, Merkabah er det guddommelige lys som blir brukt av de oppstigende mestrene for å kontakte de som er tunet inn med de høyere verdener. «Mer» betyr lys. «ka» betyr energi. «ba» betyr sjel. Mer-Ka-ba betyr sjel omringet av energifelt av lys. Det ligner energien som i menneskets DNA. Enkelte tror at det binder sammen sjelen fra en dimensjon til en annen.
I moderne esoteriske læretekster blir det fortalt at merkaba er en interdimesjonal vei, eller metode som består av likevektig størrelse, til tetrahedra av lys fra en felles kilde. Platon var inne på tanken da han selv er omtalt om disse geometriske figurene. Se mer info om Platon.
Fortet ved Vuren

Fortet ved Vuren er et av forsvarsverkene som hører til den nye hollandske vannlinjen. Det befinner seg i kommunen Lingewaal i den nederlandske provinsen Gelderland, der det er plassert ved elven Waal mellom landbyen Vuren og byen Gorinchem.
Fortet ble bygget på elven Waals nordlige dike, rett ovenfor Slott Loevestein. Det var omgitt av en vollgrav og på diket mot elven lå en enkel redutt av jord. Fortet hadde tre hovedoppgaver: sammen med Slott Loevestein skulle det stenge tilgangen til elven, videre beskytte slusene som befant seg foran og bak fortet og dessuten beskytte den gamle festningsbyen Gorinchem mot direkte angrep.
I 1844 ble en redutt og en lunett føyet til, og i løpet av årene 1847 til 1849 ble fortet utvidet med et nytt, bombesikret tårn med kjeller og to etasjer og en diameter på 40 meter. Dette ble bygget i fortets redutt, og rundt dette ble en vollgrav med vindebro anlagt.
De neste omfattende forandringene fant sted i 1873-'79 da tårnets øverste etasje ble revet fordi det på grunn av høyden kunne fungere som et enkelt mål. En dekningsvoll av jord med et Artilleribatteribatteri ble føyd til, redutten ble føyd sammen med lunetten og østsidens forsvar ble forbedret ved at et frittstående contrescarpgalleri ble bygget. Videre ble en bombesikret kaserne med remiser bygget nord i fortet. På denne tiden kunne opptil 500 soldater forlegges her.


== Fortet idag ==
Fortet ved Vuren eies av Staatsbosbeheer, mens stiftelsen Wandel & FietsForten driver et overnattingssted og kafé her. I den varme årstiden finner ulike arrangementer sted, som for eksempel sykkelturer og vandringer med basis i fortet, mens flaggermusene overtar fortet om vinteren og bruker det til vintersøvn. Blant fugleartene som finnes rundt fortet er kattugler og isfugler.


== Kilder ==
Med unntak av nettstedene som nevnes under eksterne lenker har de følgende blitt brukt:

Om fortet på kommunens eget nettsted (engelsk)
Fortet ved Vuren på Stiftelsen Menno van Coehorns nettsted (nederlandsk)
Stiftelsen Wandel & FietsForten (nederlandsk)


== Eksterne lenker ==
Nationaal Project Nieuwe Hollandse Waterlinie (nederlandsk)
Om fortet på vannlinjerutens nettsted (nederlandsk)
Damu Cherry

Damu Cherry (født 29. november 1977) er en amerikansk hekkeløper. Under VM innendørs i 2006 kom hun på syvendeplass, og tok andreplass i IAAF World Athletics Final 2006. Cherry har en personlig rekord på 12,44 sekunder, fra juli 2006 i Lausanne. I 2003 testet hun positivt på 19-Norandrosteron,og ble utestengt i to år.


== Referanser ==


== Eksterne lenker ==
Offisielt nettsted 
(en) Damu Cherry – Olympedia 
(en) Damu Cherry – Sports-Reference (OL-resultater – arkivert) 
(en) Damu Cherry – USAs olympiske komité 
(en) Damu Cherry – World Athletics 
(en) Damu Cherry – USATF 
(en) Damu Cherry – Track and Field Statistics
Christophe Cheval

Christophe Cheval (født 25. februar 1971 i Somain) er en tidligere fransk sprinter som spesialiserte seg på 200 meter. Hans personlige rekord er 20.41 sekunder, fra juli 1998 i Dijon.
Under EM i 1998 i Budapest, Ungarn fikk han sjetteplass på favorittdistansen 200 meter, og sølvmedalje på 4 x 100 meter sammen med lagkameratene Thierry Lubin, Frederic Krantz og Needy Guims.I OL i 2000 i Sydney, Australia, kom det franske stafettlaget (4x100 meter) på femteplass. Laget bestod denne gang av Frederic Krantz, Needy Guims, David Patros og Christophe Cheval. 
I 2001 ble Cheval dopingtatt for nandrolon. Prøven ble tatt under VM 2001 i Edmonton, Canada. Han ble utestengt fra januar 2002 til januar 2004.


== Referanser ==


== Eksterne lenker ==
(en) Christophe Cheval – Olympedia 
(en) Christophe Cheval – Sports-Reference (OL-resultater – arkivert) 
(en) Christophe Cheval – World Athletics 
(fr) Christophe Cheval – Fédération française d athlétisme
Småstrandsnegl

Småstrandsnegl (Melarhaphe neritoides) er et bløtdyr og tilhører sneglene i gruppen strandsnegler.  Denne  marine sneglen lever lavt nede i tidevannssonen på berg og klipper. Den kan tåle en lengre periode i luft uten å tørke ut. 
Larvestadiene er frittlevende (pelagisk) i vann. De har utviklet lunge og ånder med gjeller. 


== Systematisk inndeling ==

bløtdyr (Mollusca)
snegler   (Gastropoda Cuvier, 1797)
Orthogastropoda Ponder & Lindberg, 1996  (delvis: Forgjellesnegler (Prosobranchia) )
delgruppe Caenogastropoda Cox, 1960
Orden Sorbeoconcha Ponder & Lindberg, 1997
delgruppe Hypsogastropoda Ponder & Lindberg, 199
delgruppe Littorinimorpha Golikov & Starobogatov, 1975
overfamilie Littorinoidea (Children, 1834)
familie strandsnegler (Littorinidae)
slekt Melarhaphe 
Småstrandsnegl (Melarhaphe neritoides (Linnaeus, 1758) )


== Referanser ==


== Eksterne lenker ==
(en) småstrandsnegl – oversikt og omtale av artene i WORMS-databasen 
(en) småstrandsnegl i Encyclopedia of Life 
(en) småstrandsnegl i Global Biodiversity Information Facility 
(no) småstrandsnegl hos Artsdatabanken 
(sv) småstrandsnegl hos Dyntaxa 
(en) småstrandsnegl hos NCBI 
(en) Kategori:Melarhaphe neritoides – bilder, video eller lyd på Wikimedia Commons 
(en) Melarhaphe neritoides – galleri av bilder, video eller lyd på Wikimedia Commons 
Strandsnegler - www.miljolare.no
Freguesia de Nossa Senhora de Fátima

Freguesia de Nossa Senhora de Fátima er det nordligste og største av bydelene (egentlig menighetene, freguesias på portugisisk) på Macaohalvøya i Macao. Den har et areal på 2,7 kvadratkilometer og en befolkning på 126,000, noe som utgjør 40,3 % av halvøyas landmasse og rundt en tredjedel av befolkningen (2008). 
Den består i stor grad av områder som helt eller delvis er reklamert fra havet. Den har nabolagene:

Ilha Verde (青洲)
Toi San (台山)
Hipódromo  (馬場)
Areia Preta (黑沙環)
Mong Ha (望廈)
Bairro "Fai Chi Kei" (筷子基)
Portas do Cerco（關閘）
Iao Hon（祐漢）Frem til 1970-årene var meget av landet her jorbruksmarker, men nå er det tett bebyggelse. Nå er 41 % av Macaos fabrikker her.
Freguesiaen er nordøst for Freguesia de Santo António og Freguesia de São Lázaro.


== Eksterne lenker ==
Freguesias da RAEM Arkivert 1. mai 2005 hos Wayback Machine.
Wuchuan Gelao Miao

Wuchuan Gelaozu Miaozu  务川仡佬族 苗族自治县 (Wùchuān Gēlǎozú Miáozú Zìzhìxiàn )  er et autonomt fylke i byprefekturet Zunyi i provinsen Guizhou i Folkerepublikken Kina.
Laogai

Laogai (kinesisk: 勞改, pinyin: Láo găi, forkortelse av Laodong Gaizao 勞動改造), som betyr «reform gjennom arbeid», er et slagord i det kinesiske strafferettssystem, og benyttes som en henvisning til Folkerepublikken Kinas tvangsarbeidsleirer for straffanger. Det blir til tider feilaktig sammenblandet med omskolering gjennom arbeid, som hører hjemme i Folkerepublikkens system for administrativ forvaring. 
Systemet ble introdusert i 1957 av Mao Zedong, for å ta seg av «høyreavvikere» og liberale intellektuelle. Det skulle da være mulig å holde dem i reformfangenskap i fire år. I 1960-årene holdt det kinesiske fengselsvesen et stort antall personer som ble ansett som å være for kritiske til regjeringen, eller «kontrarevolusjonære». Fengsler ble organisert som fabrikker. 
Mange av dem som var blitt arrestert av politiske eller religionsfiendtlige grunner ble imidlertid løslatt sent i 1970-årene da Deng Xiaoping startet sitt reformarbeid. 
I 2003 ble ordet «laogai» oppført i Oxford English Dictionary.
Systemet består fremdeles. Høsten 2007 sendte en gruppe på 69 kinesiske akademikere et åpent brev til regjeringen og den nasjonmale folkekongress der de oppfordret til at laogaifengsling opphørte umiddelbart ettersom det var lovstridig. Blant undertegnerne var økonomiprofessoren Mao Yushi, som selv ble fordømt som «høyreorientert» i 1950-årene. 
Systemet utløste heftig debatt i september 2007, da det ble kjent at en bonde i Henan ble sendt til en laogai i to år selv om påtalemyndigheten hadde frafalt anklagene mot ham for vandalisme. 
Økonomiprofessor Hu Xingdou ved Beijings tekniske universitet, også en av undertegnerne, sa i et intervju at «der rettssamfunnet ikke fungerer, kan det ikke blomstre opp noen sosial stabilitet» eller oppnås noe «harmonisk samfunn».  


== Litteratur ==
Harry Wu: Laogai: The Chinese Gulag, 1991
James Seymour og Richard Anderson: New Ghosts, Old Ghosts, Prisons and Labor Reform Camps in China, 1999


== Eksterne lenker ==
https://web.archive.org/web/20020625003524/http://www.wcl.american.edu/pub/humright/brief/v7i2/laogai.htm
https://web.archive.org/web/20080514022935/http://www.laogai.org/news/index.php
Positano

Positano er en liten by på Amalfikysten i provinsen Salerno i Campania i Italia, med 3950 innbyggere (2013). Byen er preget av turisme. Den har steile gater og mange trapper; forfatteren John Steinbeck kalte Positano «verdens eneste loddrette by».


== Referanser ==


== Eksterne lenker ==
Offisielt nettsted 
(en) Positano – kategori av bilder, video eller lyd på Commons 
(en) Positano – galleri av bilder, video eller lyd på Commons
Walter Macon Lowrie

Walter Macon Lowrie (1819–1847) var en amerikansk protestantisk kinamisjonær som ble drept av sjørøvere til sjøs i Hangzhoubukten i Kina. Han regnes av noen som den første protestantiske martyr i Kina, skjønt etter en vanligere forståelse av martyr gjør dette mer usikkert (det er ikke åpenbart at han ble drept fordi han var misjonær).
Walter M. Lowrie var en av sønnene til den fremtredende skotskfødte amerikanske politiker Walter Lowrie. Han studerte ved Princeton theological seminary og ble ordinert i november 1841. Han behersket både gresk og hebraisk.
Den 19. januar 1842 seilte han ut med kurs for Kina for å slutte seg til presbyteranernes misjon der. Etter to års virke i Macao ble han stasjonert i Ningbo i 1845. I august 1847 deltok han på en misjonærkonferanse i Shanghai, og på veien tilbake til Ningbo ble den lille båten han seilte med angrepet av et piratskip. Piratene, bevæpnet med sverd og spyd, bordet og plyndret alt av verdi. Bekymret for at Lowrie skulle kunne vitne mot dem kastet de ham overbord. 


== Verker (posthume) ==
The Land of Sinim, or an Exposition of Isaiah xlix, 12, Philadelphia, 1850
Sermons Preached in China New York, 1851
Redigert av hans far: Memoir of W. M. Lowrie, New York, 1849; Philadelphia, 1854-55 og 1880


== Referanser ==
Sai Van-bruen

Sai Van-bruen (portugisisk: Ponte de Sai Van, kinesisk: 西灣大橋) er en bro i den tidligere portugisiske kolonien Macao, i Folkerepublikken Kina.  Den er 2,2 km lang og der den tredje broen som knytter øya Taipa til Macaohalvøya. Den ble innviet 19. desember 2004. Bruen har to dekk, og det nederste er beregnet for bruk når byen rammes av sterk vind, som i taifun. Under slike forhold må de to øvrige bruene, Ponte Governador Nobre de Carvalho og Ponte de Amizade, stenges. 
Det er også avsatt plass til et togspor til bruk for det planlagte Macau Light Transit System.


== Eksterne lenker ==
MGTO - Sightseeing: Om bruen fra Macau Government Tourist Office
Steinsnegl

Steinsnegl (Littorina saxatilis) også kalt spiss strandsnegl er et bløtdyr og tilhører strandsneglene. Littorina er fra latinske litus, og betyr hav/sjø. Saxatilis kommer fra en latinsk rot til saxatile og betyr «som lever blant steiner». 
Steinsnegl finnes helst i den øvrerste halvdelen av fjæra, eller tidevannsonen, mens vanlig strandsnegl foretrekker den nedre halvdelen. Steinsnegl lever av alger som den beiter på berget. Den kan tåle en lengre periode i luft uten å tørke ut og har utviklet en lunge.  
Vanlig strandsnegl og steinsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. 
Steinsnegl føder levende unger. Hunnen beskytter avkommet ved at de lever inne i hennes skall den første tiden. Larvestadiene er frittlevende (pelagisk) i vann. 


== Systematisk inndeling ==

bløtdyr (Mollusca)
snegler   (Gastropoda Cuvier, 1797)
Orthogastropoda Ponder & Lindberg, 1996  [delvis: Prosobranchia ]
delgruppe Caenogastropoda Cox, 1960
Orden Sorbeoconcha Ponder & Lindberg, 1997
delgruppe Hypsogastropoda Ponder & Lindberg, 199
delgruppe Littorinimorpha Golikov & Starobogatov, 1975
overfamilie Littorinoidea (Children, 1834)
familie strandsnegler (Littorinidae)
slekt Littorina
Steinsnegl (Littorina saxatilis (Olivi, 1792) )


== Referanser ==


== Eksterne lenker ==
(en) steinsnegl – oversikt og omtale av artene i WORMS-databasen 
(en) steinsnegl i Encyclopedia of Life 
(en) steinsnegl i Global Biodiversity Information Facility 
(no) steinsnegl hos Artsdatabanken 
(sv) steinsnegl hos Dyntaxa 
(en) steinsnegl hos Fossilworks 
(en) steinsnegl hos ITIS 
(en) steinsnegl hos NCBI 
(en) Kategori:Littorina saxatilis – bilder, video eller lyd på Wikimedia Commons 
(en) Littorina saxatilis – galleri av bilder, video eller lyd på Wikimedia Commons 
Littorina saxatilis – detaljert informasjon på Wikispecies 
Strandsnegler - www.miljolare.no
Ponte de Amizade

Ponte de Amizade eller Vennskapsbroen (友誼大橋, også kjent som  新澳氹大橋) er en bro i den tidligere portugisiske kolonien Macao i Folkerepublikken Kina. Den har fire kjørebaner og sammenknytter Macaohalvøya med øya Taipa. Den var den annen bro som ble bygd over det brede sundet. 

Byggingen begynte i juni 1990. og broen ble åpnet for trafikk i mars 1994. Den er den lengste av alle de tre broene over sundet, og er på 4700 meter, hvorav 800 m viadukt. Bredden er på 18 m. Den har to høye buktninger for å kunne slippe gjennom skipstrafikk. Det høyeste punktet er på 30 moh.
Beijings universitet for kinesisk medisin

Beijings universitet for kinesisk medisin (kinesisk: 北京中医药大学, pinyin: Běijīng Zhōngyī Yào Dàxué , engelsk:  Beijing University of Chinese Medicine) er et universitet i bydistriktet Chaoyang i Beijing i Folkerepublikken Kina. Det ble grunnlagt i 1956. I september 2000 ble Beijings høyskole for akupunktur-moxibustsjon og ortopedikk-traumatologi slått sammen med Beijings universitet for kinesisk medisin.
Det undervises både på kinesisk og på engelsk.
Universitetet er del av prosjekt 211; det kinesiske undervisningsdepartements plan fra 1995 for utvikling av et hundretall av landets universiteter til særlig fremstående eliteinstitusjoner. Derav prosjektets navn: 21 for det 21. århundre, 1 som forkortelse for hundre universiteter. 


== Eksterne lenker ==
Offisielt nettsted 
(en) Beijing University of Chinese Medicine – kategori av bilder, video eller lyd på Commons 
Tredimensjonalt kart over universitetsområdet
Daozhen Gelao Miao

Daozhen Gelaozu Miaozu  道真仡佬族 苗族自治县 ( Dàozhēn Gēlǎozú Miáozú Zìzhìxiàn )  er et autonomt fylke i byprefekturet Zunyi i provinsen Guizhou i Folkerepublikken Kina. 
I 1999 hadde det en befolkning på 315 235 innbyggere.


== Referanser ==
Woodstock Theological Center

Woodstock Theological Center var et uavhengig teologisk forskningsinstitutt i Washington, D.C. i USA. Det ble grunnlagt i 1974, og er har sitt navn fra Woodstock College, et tidligere jesuittseminar i delstaten Maryland. Senteret var frem til 2013 huset ved Georgetown University, men ikke qom del av dette jesuittuniversitetet. 
Etter stengingen ble biblioteket overført til Georgetown.


== Eksterne lenker ==
Offisielt nettsted
Bluefields

Bluefields er hovedstad i den autonome regionen Atlántico Sur ved Nicaraguas kyst mot Atlanterhavet. Regionen kalles også Miskitokysten etter urbefolkningsgruppen Miskito, som har hatt en historisk sentral rolle i regionen.
Bluefields går tilbake til sjørøverbosettningen som ble grunnlagt av den nederlandske fribytteren  Abraham Blaauwveldt i 1601. Den 11. oktober 1903 fikk den bystatus under president  José Santos Zelaya. Frem til 1986 var den hovedstad i provinsen Zelaya, som da ble delt i de autonome regionene Atlántico Sur og Atlántico Norte. Byen har 50 178 innbyggere (2005). Bare ca. 3 % av dem er miskitoindianere. En stor andel av byens befolkning har afrokaribisk bakgrunn, er protestanter og snakker engelsk. 
Noen gjennomgående veiforbindelse de 385 km fra hovedstaden Managua finnes ikke. Man må først ta buss til Rama og derfra fortsette med båt på Rio Escondido til Bluefields.